Document ID: /roh_data/filtered/fineweb-2-filterrobots_roh.jsonl.gz/5704

Dapi l'enviern 2000/2001 vegn la via dal pass tranter il Grischun ed il Tessin tegnida averta durant l'entir onn, sche la situaziun da lavinas permetta quai. Il traject tranter Fuorns e Campra è periclità da tut en tut 84 laviners.
Cun l'engrondiment dal rempar da lavinas Stgegia duai vegnir augmentada la segirezza sin questa ruta. Il project prevesa da segirar il territori cun raits da naiv d'ina lunghezza totala da circa 300 meters. Las lavurs han lieu en duas etappas e duain vegnir terminadas il 2020. Ils custs èn calculads cun 1,3 milliuns francs. La regenza grischuna ha approvà in project da l'uffizi da construcziun bassa.
RR novitads 10:00